Nr. 5318/15.07.2013

**Procedură operaţională privind vizualizarea lucrărilor elevilor**

**de la examenul de Bacalaureat 2013**

În conformitate cu **Metodologia Organizare şi Desfăşurare a examenului de bacalaureat 2012 – Anexa 2 la Ordinul MECTS nr. 4799 din 31.08.2010,** şi cu **Art. 94** din această metodologie,încadrul judeţului Bacău se stabileşte următoarea procedură operaţională în vederea punerii în aplicare a adresei menţionate:

1. Candidatul va depune o solicitare în scris pentru vizualizarea lucrării/lucrărilor la Inspectoratul Școlar al Județului Bacău. Solicitarea va conține: numele, inițiala, prenumele elevului și disciplina/disciplinele pentru care solicită vizualizarea lucrării.
2. Inspectorul Şcolar General aprobă solicitarea candidatului.
3. Inspectorul Şcolar General numeşte o comisie formată din doi inspectori şcolari pentru a prelua lucrările candidaţilor de la delegații din Centrele zonale de evaluare, care vor preda lucrările pe baza unui tabel de predare-primire.
4. Tabelul de predare-primire a lucrărilor va conţine următoarea structură: numele, inițiala, prenumele elevului/disciplina/nr. pagini.
5. Cei doi inspectori şcolari desemnaţi pentru vizualizarea lucrărilor, împreună cu candidații/părinții, se vor deplasa în sala de şedinţe ISJ, vor distribui lucrările spre vizualizare şi nu vor părăsi încăperea decât odată cu solicitanţii.
6. Este interzisă fotocopierea și realizarea de înscrisuri sau modificări pe lucrări, în acest sens se va semna un angajament.
7. Numele profesorilor evaluatori va fi secretizat.
8. După vizualizare, lucrarea se predă, pe bază de tabel de predare-primire, delegaților din Centrele zonale de evaluare care au predat lucrările.
9. Sala în care vor fi vizualizate lucrările va fi dotată cu cameră video de supraveghere.
10. Termenul de depunere a solicitărilor este 16 și 17 iulie 2013, între orele 10.00-14.00, la serviciul registratură din cadrul Inspectoratului Școlar al județului Bacău.
11. Pe data de 19 iulie 2013 elevii/părinții care au depus solicitare vor fi prezenți la sediul Inspectoratului Școlar al județului Bacău la ora 10.00.

INSPECTOR ŞCOLAR GENERAL,

PROF. THEODORA ŞOTCAN

**PREŞEDINTE COMISIE DE BACALAUREAT JUDEŢEANĂ**

**INSPECTOR ŞCOLAR GENERAL ADJUNCT**

**Prof. ANCA RAFIROIU**

**Inspector şcolar general,**

**Prof. TEODORA ŞOTCAN**